cyanic-selkie/wikianc huggingface dataset:
Kārmāna līnija
Pirmais cilvēka radītais objekts, kurš šķērsoja Kārmāna līniju, bija 1942. gadā no Pēnemindes palaistā Vernera fon Brauna konstruētā ballistiskā raķete V-2. Otrā pasaules kara laikā tādas raķetes šķērsoja atmosfēras un kosmosa nosacīto robežu vairākkārt.
1985. gads Latvijā
Šajā lapā ir apkopoti 1985. gada notikumi Latvijas teritorijā. Tā atradās PSRS sastāvā kā Latvijas PSR.
Vižiska
Vižiska (pl, de) ir pilsēta Polijas centrālajā daļā, Lielpolijas vojevodistē uz austrumiem no Pilas.
Rakstos pirmoreiz minēta 1326. gadā. Pilsētas tiesības iegūtas pirms 1450. gada. XVI un XVII gadsimtos pilsēta panīka. Pēc Polijas dalīšanām pilsēta iekļāvās Prūsijā. Pēc Pirmā pasaules kara tā iekļāvās Polijā. Liela daļā no pilsētas vācu iedzīvotājiem (pirms kara to bija 53%) izvēlējās pārcelties uz Vāciju.
Vācu raķešu konstruktora Vernera fon Brauna (Wernher von Braun, 1912—1977) dzimtā pilsēta.
Mārupes pagasta ģerbonis
Mārupes pagasta ģerbonis - Mārupes pagasta oficiāls simbols. Izveidots 2001. gadā, ģerboņa autore S. Šēnberga. Apstiprināts Valsts Heraldikas komisijā 2001. gada 31. augustā. Pagasta ģerbonis 2010. gadā pēc pašvaldības reorganizācijas par novadu aizstāts ar Mārupes novada ģerboni.
Heraldiskais apraksts
Angļu vairogs (taisnstūra vairoga forma ar pēdas daļā noapaļotiem abiem apakšējiem stūriem un smailu galu uz leju), šķelts no kreisās ar sudrabu un zaļu; uz šķēluma trīs četrlapu āboliņa lapas — no viena uz otru.
Ticiāns
Ticiāns Večellio ( arī Tiziano Vecellio, dzimis starp 1473. un 1490. (iespējams 1488-1490), miris ), itāļu renesanses laika gleznotājs.
Ticiāna atklājums bija formas veidošana ar krāsu palīdzību, niansētu toņu lietojums un sulīgais kolorīts, kas atstāja lielu iespaidu uz nākamo paaudžu māksliniekiem. Mākslinieka gleznās savijās intīmais un svinīgais, realitāte un mitoloģiskais.
Pazīstams viņš kļuva ar gleznu Zemes un debesu mīlestība (1515 - 1516). Bet ap 1518. gadu Ticiāns rada vienu no saviem labākajiem darbiem - altārgleznu Asunta jeb Marijas debesbraukšana Santa Maria dei Frari baznīcā Venēcijā. Kustību, dinamismu un emocionālu piesātinātību Ticiāns panācis ar spilgtām krāsām un spēcīgiem gaismēnu kontrastiem. Visi šie kontrasti pakļaujas mērķtiecīgam kompozīcijas risinājumam, ar kuru izceļ galveno ideju - Marija tiek uzņemta debesīs.
16. gs. 40. gados mākslinieks pievēršas portretam. Kārlis V, Pāvils III un Pašportrets. Mākslinieks portretos atklājis personības iekšējo pretrunīgumu.
Ticiāns savā gleznā Danaja (1554) atklāj mīlestību, maigumu un sievietes ķermeņa skaistumu. Leģendas motīvi izmantoti glezna ''Sv. Sebastjans'' (1570), kurā romiešu kareivis Sebastjans pieņēma kristīgo ticību un tādēļ tika pakļauts briesmīgām mocībām. Ticiāns šajā darbā mēģina atklāt vientuļa cilvēka ciešanas.
Angļu—būru karš
Angļu—būru karš (en vai The Boer War, afrikānsā — Anglo-Boereoorlog vai Tweede Vryheidsoorlog (Otrais Neatkarības karš)) bija karš mūsdienu Dienvidāfrikas Republikas teritorijā no 1899. gada 11. oktobra līdz 1902. gada 31. maijam starp Britu impēriju un divām neatkarīgām būru valstīm — Oranji un Transvālu. Smaga kara rezultātā Oranji un Transvālu anektēja Britu impērija. Kara gaitā tika izmantota karadarbības taktika, kas guva plašu izplatību 20. gadsimta karu gaitā, — izdedzinātās zemes taktika, civiliedzīvotāju ieslodzīšana koncentrācijas nometnēs no britu puses un partizānu kara taktika no būru kaujinieku puses.
Kara iemesli
1885. gadā Transvālā tika atklātas bagātīgas zelta atradnes un šeit īsā laikā ieradās daudzi pārceļotāji no Kapzemes, kas tajā laikā bija Apvienotās Karalistes kolonija. Strauji attīstījās Johannesburga un citas pilsētas zelta raktuvju tuvumā. Īsā laikā Vitvatersrandā angļu skaits pārsniedza būru skaitu, kaut kopumā Transvālā vairākums vēl aizvien bija būri. Būru republikās dzīvojošajiem angļiem (un citiem ieceļotājiem) nebija vēlēšanu tiesību. Tas kļuva par kara sākšanas iemeslu.
Tiek uzskatīts, ka karam tomēr bija ekonomisks pamats. Būru republikas zelta ieguvi aplika ar augstiem nodokļiem, bet dinamīta ieguvei izveidoja monopolu ar Nobela kompāniju. Bija plāni uzcelt dzelzceļa līniju uz Indijas okeāna ostu caur Portugāles koloniju Mozambiku, apejot britu ostas. Tas apdraudēja britu tirdzniecības kompāniju un zelta raktuvju īpašnieku intereses.
1899. gada septembrī toreizējais britu koloniju valsts sekretārs Džozefs Čemberlens izvirzīja ultimātu, kas pieprasīja visu britu pilsoņu tiesību pielīdzināšanu būru tiesībām. Redzēdams, ka karš ir neizbēgams, Transvālas prezidents Pauls Krīgers, vēl nesaņēmis Čemberlena ultimātu, izvirzīja savējo. Viņš deva britiem 48 stundas, lai atvirzītu karaspēku no Transvālas, pretējā gadījumā piesakot karu. Londonas publika ultimātu uzņēma ar sašutumu un smiekliem, jo tika uzskatīts, ka būru republikas nav uzskatāmas par nopietniem pretiniekiem.
Būru ofensīva (1899. gada oktobris—decembris)
1899. gada 11. oktobrī tika pieteikts karš un būri iebruka Kapzemes kolonijā un Natālas teritorijā. Ātri sakāvuši izkliedēto britu armijas daļu pretošanos, būri ielenca britu armijas daļas Mafekingā un Kimberlijā Kapzemē, un Leidismitā Natālā. Britu papildspēki, kas devās atbrīvot aplenktās pilsētas ģenerāļa Redversa Bullera vadībā, decembra vidū cieta vairākas smagas sakāves (Magersfonteinas kauja, Kolenso kauja) un nespēja izbeigt pilsētu aplenkumu.
Britu ofensīva (1900. gada janvāris—septembris)
No 19. līdz 24. janvārim briti cieta vēl vienu sakāvi Leidismitas pievārtē — kaujā pie Spionkopa. Tomēr 14.janvārī ieradās britu papildspēki feldmaršala Frederika Robertsa vadībā, kas ļāva britiem veikt pretuzbrukumu. 15. februārī briti Džona Frenča vadībā likvidēja Kimberlijas blokādi, februāra beigās Robertss uzvarēja būrus Pārdebergas kaujā un izbeidza Leidismitas blokādi.
No rietumiem Robertss iebruka Oranjē un 13. martā ieņēma Oranjes galvaspilsētu Blūmfonteinu. 1900. gada 18. maijā tika pārrauta Mafekingas blokāde, kas izraisīja lielas svinības Londonā. 5. jūnijā Robertss ieņēma Transvālas galvaspilsētu Pretoriju, ko būri atstāja bez kaujas. Prezidents Krīgers, britu vajāts, pārgāja robežu ar Portugāles Austrumāfriku, tomēr atlikušās būru armijas daļas Luisa Botas vadībā organizēti izklīda Transvālas teritorijā.
Britu novērotāji sprieda, ka līdz ar galvaspilsētu krišanu karš būs beidzies, tomēr būri jau iepriekš bija sagatavojušies partizānu karam.
Partizānu karš (1900. gada septembris—1902. gada maijs)
Ieņemot galvaspilsētas, britu karaspēks ar saviem bruņotajiem spēkiem (250 000 karavīriem) tomēr nespēja kontrolēt milzīgās teritorijas ap tām. Faktiski teritoriju pārvaldīja apkārtni lieliski pārzinošie būru kaujinieki. Tie veica pēkšņus uzbrukumus britu karaspēkam, reizēm iebrūkot arī britu kolonijās Kapzemē un Natālā. Bruņotas sadursmes turpinājās līdz pat kara beigām 1902. gadā.
Kara beigas
1902. gada maijā padevās pēdējā regulārās būru armijas daļa. 1902. gada 31. maijā ar Verēnigingas līgums izbeidza karadarbību. Abas būru republikas tika iekļautas Britu impērijas sastāvā ar pašpārvaldes tiesībām, būriem tika izmaksāta kompensācija 3 000 000 £ saimniecības atjaunošanai, tika garantēta afrikandu valodas lietošana skolās, tiesās utml.
European Hit Radio Top 100 (2011)
Šis ir European Hit Radio 2011. gada noslēguma Top 100. Tops tika atskaņots radiostacijā European Hit Radio sestdien, 2011. gada 31. decembrī plkst. 13:00 ar atkārtojumu svētdien, 2012. gada 1. janvārī plkst. 13:00. Topu vadīja raidījuma vadītājs Roberts Lejasmeijers.
Top 100 sastādīšanas princips
European Hit Radio Top 100 tiek sastādīts pamatojoties uz klausītāju balsojuma rezultātiem, kas, ik nedēļu, tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No visām vidēji 250 līdz 280 gada laikā Top 40 iekļuvušajām dziesmām, tiek noteiktas populārākās 100.
Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.
Personālais dators
Personālais dators (en vai PC) ir jebkurš dators, kura cena, izmērs un veiktspēja ir pielāgota individuālai lietošanai un ir paredzēta speciāli gala patērētājam, kurš ar šo iekārtu var darboties patstāvīgi un neatkarīgi.
Mūsdienās personālais dators var būt gan kā galda dators, portatīvais jeb klēpjdators vai planšetdators. Vispopulārākās operētājsistēmas personālajam datoram ir Microsoft Windows, Mac OS un Linux, kamēr vispopulārākais mikroprocesors ir x86 tipa. Personālā datora programmnodrošinājums pamatā sastāv no teksta redaktoriem, tabulu redaktoriem, datubāzu programmām un spēlēm, kā arī no neskaitāmām cita veida programmām. Mūsdienās personālajam datoram bieži vien ir ātrgaitas interneta pieslēgums, kas ļauj lietotājam piekļūt vispasaules tīmeklim un daudzu citu veidu resursiem.
Personālais dators var būt gan kā mājas, gan kā darba dators, kas atrodas lietotāja darba vietā un ir saslēgts lokālajā tīklā ar citiem darba datoriem.
Vēsture
Personālā datora veiktspēja ir ļoti strauji augusi kopš tā pirmsākumiem. Kopš 1970. gadu sākuma dažādos zinātniskos institūtos zinātnieki aktīvi meklēja un atrada risinājumu jauna tipa interaktīva personālā datora izveidei, kurš būtu paredzēts nenoteikta laika individuālai lietošanai. Tomēr šī personālā datora sistēma jebkurā gadījumā būtu pārāk dārga, lai tā piederētu privātpersonām.
1975. gadā mikroprocesora un integrālās shēmas parādīšanās deva iespēju izveidot kompaktu personālā datora versiju, kura vēl pirms pāris gadiem būtu aizņēmusi veselu istabu. Agrīnās personālā datora versijas (sākumā saukta par mikrodatoriem) tika tirgotas komplektos un ierobežotā skaitā.
Personālā datora sastāvdaļas
Tipiska galda personālā datora komplekta sastāvdaļas:
Kā papildus personālajam galda datoram var pievienot:
Princis Alberts
Saksijas, Koburgas un Gotas princis Alberts (dzimis, miris ) bija Lielbritānijas un Īrijas apvienotās karalistes karalienes Viktorijas vīrs.
Alberts ir dzimis netālu no Koburgas, Vācijā. Viņš bija Ernsta I, Saksijas-Koburgas un Gotas hercoga, un Saksijas-Gotas-Anhaltes Luīzes dēls. Viņš bija gudrs bērns. Albertam patika zinātne, lasīšana un matemātika.
Alberts apprecēja karalieni Viktoriju, savu māsīcu,. Kāzas notika Sentdžeimsa pilī, vienā no karalienes apmešanās vietām Londonā. Albertam un Viktorijai bija deviņi bērni. Alberta mīļākais bērns bija pirmdzimtā Viktorija, kas vēlāk kļuva par Prūsijas karalieni.
Alberta pāragrā nāve izraisīja dziļas skumjas un ilgstošas sēras Viktorijā, bet viņa veiksmīgā darbība joprojām tiek godāta Alberthallē un vairāku dabas elementu nosaukšanā viņa vārdā.
Dions Fanefs
Dions Fanefs (fr; dzimis Edmontonā) ir bijušais kanādiešu hokejists, aizsargs, Kanādas hokeja izlases dalībnieks. Karjeras laikā aizvadījis 1048 spēles Nacionālās hokeja līgas klubos Kalgari "Flames", Toronto "Maple Leafs", Otavas "Senators" un Losandželosas "Kings", četras reizes piedalījies NHL Visu Zvaigžņu spēlē. Izlases sastāvā kļuvis par 2007. gada pasaules čempionu.
Spēlētāja karjera
2003. gada NHL draftā viņu ar devīto numuru izraudzījās Kalgari "Flames". NHL viņš debitēja 2005. gadā pēc četriem WHL līgas klubā Red Deer Rebels aizvadītajiem gadiem. WHL karjeras laikā viņš divas reizes tika atzīts par gada labāko aizsardzības spēlētāju. Debijas sezonā NHL (2005.—2006.) viņš bija "Flames" rezultatīvākais aizsargs starp līgas debitantiem un tika nominēts Kaldera balvai. D. Fanefs ir divas reizes piedalījies NHL Visu zvaigžņu spēlē: 2007. un 2008. gadā. Uz Toronto "Maple Leafs" viņš pārgāja 2009.—2010. gada sezonas laikā. Jau sākot ar 2010.—11. gada sezonu Fanefs pildīja "Maple Leafs" kapteiņa funkcijas.
2015.—16. gada sezonas vidū tika aizmainīts uz Otavas "Senators", taču divas sezonas vēlāk "Senators" aizsargu aizmainīja uz Losandželosas "Kings". "Kings" sastāvā spēlēja līdz 2018.—19. gada sezonas beigām, pēc kuras komanda izpirka Fanefa līguma pēdējos divus gadus. 2021. gada novembrī Fanefs paziņoja par profesionālās karjeras noslēgšanu.
Kanādas hokeja izlases sastāvā kļuvis par 2007. gada pasaules čempionu, piedalījies vēl divos pasaules čempionātos. Junioru vecumā spēlējis 2004. un 2005. gada pasaules čempionātos junioriem.
Amatas novads
Daba
Ūdenstilpes: Āraišu ezers, Vēķis. Vecajā novadā pavisam ir 11 lielākas dabīgās ūdenstilpes.
Apdzīvotās vietas
Apdzīvotās vietas: Agra, Amata, Amatas skola, Aparnieki, Āraiši, Bille, Drabeši, Ģikši, Ieriķi, Kārļi, Līvi, Meijermuiža, Melturi, Mūrnieki, Rāceņi, Rencēni, Vāļukalns, Velmeri, Zāģeri. Šajās vietās ir vairāk dzīvojamo māju un ar teritorijas plānojumu šis uzskaitījums nesakrīt.
17. augusts
17. augusts ir gada 229. diena pēc Gregora kalendāra (230. garajā gadā). Līdz gada beigām ir atlikušas 136 dienas.
Vārda dienas
Oļegs, Vineta
Abaks
Abaks var būt:
Mājas ēzelis
Mājas ēzelis (Equus asinus) ir zirgu ģints (Equus) ēzeļu apakšģints (Asinus) viena no sugām. Pastāv uzskats, ka tas ir cēlies no Āfrikas savvaļas ēzeļa (Equus afracanus). Skarbo dzīves apstākļu ietekmē ēzelis izveidojies par ļoti spēcīgu un izturīgu dzīvnieku, kas veic lielus attālumus, nesdams smagas kravas, turklāt patērē maz barības un ūdens.
Dažādās ēzeļu sugas savā starpā var krustot, tomēr tādi pēcnācēji ir neauglīgi. Populārs ir zirga un mājas ēzeļa hibrīds, ko sauc par mūli.
Mājas ēzelis tika pieradināts apmēram 3 000 gadus pirms mūsu ēras Ēģiptē. Ir avoti, kuros minēts 6 000 g.p.m.ē. Katrā ziņā tas ir noticis tajā pašā laikā, kad tika pieradināts zirgs. Mājas ēzelis kļuva populārs kā darba dzīvnieks un strauji izplatījās visā pasaulē. Arī mūsu dienās ēzelis daudzās valstīs nav zaudējis savu lomu saimnieciskajā dzīvē un to skaits turpina pieaugt.
Ēzeļmātes un kumeļi
Ēzeļmātēm grūsnības periods ilgst 13 mēnešus ; tas ir par vienu vai diviem mēnešiem garāks nekā ķēvei. Parasti piedzimst viens kumeļš, ļoti reti dvīņi (1,7%). Ja ēzeļmātei piedzimst dvīņi, tad abi izdzīvo tikai 14% gadījumu.
Izskats un īpašības
Ēzeļu izmērs skaustā var būt dažāds, tas ir robežās no 90 cm līdz 140 cm. Vīrišķā dzimuma ēzeļi parasti ir lielāki nekā ēzeļmātes. Spāņu Andalūzijas ēzeļa šķirnes dzīvnieki var sasniegt pat 160 cm skaustā.
Tuksnesī un uz akmeņainās zemes ēzeļa mazie, šaurie nagi nodilst vienmērīgi, taču, ja dzīvnieks ganās mīkstā zālē, tie ātri ataug un cilvēkam tie ir jāapvīlē.
Raksturs
Ēzeļiem ir ietiepīga un spītīga dzīvnieka slava, kas neatbilst patiesībai. Šis stereotips ir izveidojies tādēļ, ka cilvēki bieži nesaprot un pārprot ēzeļa augsti attīstīto pašaizsardzības instinktu. Ir ļoti grūti piespiest ar spēku vai varu ēzeli kaut ko izdarīt, ja tas uzskatīs, ka pieprasītais uzdevums ir bīstams viņa dzīvībai. Ja cilvēks izprot šo ēzeļa rakstura šķautni, tad viņš ātri atklāj, ka tas ir inteliģents, uzmanīgs, draudzīgs, rotaļīgs un kārs mācīties dzīvnieks. Ēzeļus bieži tur kopā ar zirgiem vai ponijiem, jo tiek uzskatīts, ka tie nomierina nervozus zirgus. Ja ēzelis ir bijis pazīstams ar ķēvi un tās kumeļu, tad pēc tam, kad kumeļš ir atšķirts no mātes, tas nepatīkamās situācijās meklē glābiņu pie ēzeļa.
Vēsture
Mājas ēzeļa senči ir Nūbijas un Somālijas savvaļas ēzeļi, kas pieder Āfrikas savvaļas ēzeļu sugai. Ēzeļi tika pieradināti daudzus tūkstošus gadu pirms mūsu ēras Ēģiptes un Nūbijas teritorijā. Pieradinātie dzīvnieki kļuva ļoti svarīgi palīgi kravu transportēšanai, jo ēzelis var nest 20-30% no sava svara. Tāpat ēzeļus sāka intensīvi izmantot lauku darbos. Apmēram 1 800 g.p.m.ē. ēzeļa izplatība bija sasniegusi Tuvos Austrumus. Sīrijas tirdzniecības pilsēta Damaska tika nosaukta par "ēzeļu pilsētu". Sīrija ir cilvēkiem devusi 3 dažādas ēzeļu šķirnes, ieskaitot jājamēzeļa šķirni, kuru bija iecienījušas sievietes. Jājamēzelim ir slaidākas un garākas kājas, un tam ir vieglākas gaitas nekā parastam ēzelim.
Grieķiem ēzelis asociējās ar vīna dievu Dionīsu, tā kā tas parasti nesa lielās vīna krūkas. Un senie romieši tik ļoti augstu vērtēja ēzeli, ka to uzskatīja par svētu dzīvnieku.
Amerikas kontinentā ēzeļi tāpat kā zirgi Ledus laikmeta beigās izmira. 1495. gadā kopā ar konkistadoriem ēzelis vēlreiz sasniedza Ameriku. Ar Kristofera Kolumba kuģiem uz Jauno pasauli atbrauca četri ēzeļu tēviņi un divas ēzeļmātes. Amerikā ēzeļi tika izmantoti, lai ražotu mūļus, kurus izmantoja par darba dzīvniekiem. Drīz pēc tam, kad Amerikas Savienotās Valstis pasludināja savu neatkarību, prezidents Džordžs Vašingtons lika ievest jaunus ēzeļus no vecā kontinenta, jo tika uzskatīts, ka vietējie ēzeļi ir zaudējuši kvalitāti, augumu un spēku un ka viņu pēcnācēji mūļi vairs nav tik izturīgi kā senāk. No Spānijas un Francijas tika ievesti liela auguma ēzeļi, daži sasniedza pat 1,63 m augstumu skaustā. Viens no ēzeļiem vārdā Maltas bruņinieks tika izbrāķēts, jo tas bija tikai 1,43 m augsts, un netika iekļauts Amerikas ēzeļu uzlabošanas programmā. Šo ēzeli savā īpašumā paņēma pats Džordžs Vašingtons un sakrustoja ar savām ēzeļmātēm, tādā veidā radot jaunu šķirni Mammoth Jacks (Jack angļu valodā nozīmē ēzeļu tēviņš).
20. gs. sākumā atšķirībā no nabadzīgās pasaules valstīm ēzeļi zaudēja savu nozīmi ASV saimnieciskajā dzīvē, un tie kļuva par mājas mīluļiem. ASV tika radīta miniatūro ēzeļu šķirne, kuru augums skaustā ir apmēram 60 – 80 cm. Tie kļuva populāri kā mājdzīvnieki bērniem.
Latvijā tāpat kā daudzās citās ziemeļu valstīs ēzelis nekad nav ieņēmis svarīgu lomu saimnieciskajā dzīvē. Tas ir sastopams kā izņēmums un parasti tam nekas vairāk nav jādara, kā tikai jāēd zāle.
Pielietojums mūsdienās
Mūsdienās pasaulē ir apmēram 44 miljoni mājas ēzeļu. Ķīna ir valsts, kurā ir visvairāk ēzeļu pasaulē - apmēram 11 miljoni, tad seko valstis: Pakistāna, Etiopija un Meksika. Ir zinātnieki, kas uzskata, ka ēzeļu skaits patiesībā ir daudz lielāks, jo ne visi ēzeļi visās valstīs tiek uzskaitīti.
Lielākā daļa ēzeļu tiek izmantota gandrīz tāpat kā pirms 6 000 gadiem - tos joprojām pamatā lieto transportēšanai, gan cilvēku pārvadāšanai, gan kraujot uz muguras kravu pakas, gan jūdzot ēzeļus kravas ratos. Ēzeļus plaši lieto arī lauksaimniecībā - aršanas un kulšanas darbos, ūdens un miltu dzirnavratu griešanā un citos darbos. Ēzeļi tiek audzēti, lai tos izmantotu mūļu ražošanā, lai tie būtu zirgu kompanjoni ganībās, tos izmanto, lai ganītu aitas un vienkārši, lai turētu kā mājas mīluļus. Ir valstis, kur ēzeļus tur, lai iegūtu pienu un gaļu . Mājas ēzeļu skaits pasaulē turpina pieaugt. To veicina arī cilvēku populācijas pieaugums, mazattīstīto valstu nostiprināšanās par lauksaimniecības zemēm, naftas produktu cenu pieaugums un ēzeļa kā mīluļa popularitātes pieaugums.
Līdz ar mīluļa statusa pieaugumu pasaulē, pieaug problēmas, kas saistītas ar bezatbildīgu cilvēku rīcību, pametot negribētu mājdzīvnieku "likteņa varā". Tādēļ tiek dibinātas organizācijas un ēzeļu patversmes, kas palīdz pamestajiem dzīvniekiem atrast jaunus saimniekus. Lielākā šāda veida organizācija ir Lielbritānijā, kas cenšas palīdzēt ēzeļiem arī ārpus savas valsts, kā, piemēram, Ēģiptē, Etiopijā, Indijā, Kenijā un Meksikā.
32. maršruts
32. maršruts var būt:
Skaitīkļi
Skaitīkļi jeb abaks (he (ābāq) — 'putekļi', 'smiltis') ir sens rēķināšanas palīglīdzeklis vienkāršāko aritmētikas operāciju veikšanai. Skaitļa vērtības attēlošanai tas izmanto kauliņu noteiktu izvietojumu. Veicot aritmētisku operāciju, kauliņi tiek pārvietoti noteiktā kārtībā, iegūstot jaunu kauliņu izvietojumu, pēc kura var noteikt rezultējošo skaitli.
Vēsture
Skaitīkļi radās pirms 2000—5000 gadiem (vieta nav skaidri zināma), kad sāka attīstīties tirdzniecība un bija nepieciešamība atvieglot rēķināšanu. Sākotnēji tas bija dēlis, uz kura tika pārvietoti kauliņi (akmentiņi, gliemežvāki u.c.). Skaitīkļu izmantošana ir saglabājusies līdz mūsdienām, tos vēl joprojām dažviet lieto tirgotāji Āzijā un Āfrikā. Senākie abaki bija dēlis, uz kura nokaisītās smiltīs tika ievilktas svītras. Šajās svītrās varēja ievietot akmentiņus, gliemežvākus un citus sīkus priekšmetus. Šos priekšmetus varēja pārbīdīt (saskaitot — uz vienu pusi, atņemot — uz otru pusi). Vēlāk abakus izgatavoja, iegrebjot dēlī rievas. Tālāk attīstoties, abaki tika veidoti no koka rāmja ar uz aukliņām ievērtiem kauliņiem.
Skaitīkļus rēķināšanai Rietumeiropā izmantoja līdz 16. gadsimtam, kad ieviesās decimālā skaitīšanas sistēma ar daļskaitļiem un popularitāti ieguva algorisma metodes.
15.—16. gadsimtā Krievijā radās skaitīkļi, kuros tika izmantota decimālā skaitīšanas sistēma ar desmit kauliņiem katrā rindā. Ar tiem varēja rēķināt arī daļskaitļus. Skaitīkļus plaši izmantoja Krievijā un PSRS (tirdzniecībā, grāmatvedībā), līdz tos izspieda kalkulatori un kases aparāti.
Eberts
Eberts (de; sieviešu dzimtē Eberta) ir vācu cilmes uzvārds. Cilvēki ar šo uzvārdu:
Lielā pirmmāte
Lielā pirmmāte ir dieviete, ko nereti attēlo kā Zemes māti, galveno auglības dievību, dāsno Zemes iemiesojumu.
Šī dieviete Rietumu tradīcijā ir atveidota dažādos veidos - sākot ar akmenī izkaltiem Kibeles attēlojumiem un beidzot ar sengrieķu dievieti Dioni, kuru kopā ar Zevu pielūdza Dodonā līdz pat klasiskā laikmeta beigām. Starp sengrieķu dzejnieka Homēra himnām (7. - 6. gs. p.m.ē.) ir viena, kas veltīta pirmmātei - "Himna Gajai, visa mātei". Šumeriem ir daudz erotiska satura poēmu par viņu pirmmāti Ninhursagu.
Ekvadoras futbola izlase
Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.
IBM PC
IBM PC (Personal Computer) ir kompānijas IBM preču zīme un personālo datoru arhitektūra. Pirmais modelis IBM 5150 tika ieviests 1981. gada augustā. Šī arhitektūra kļuva tik populāra, ka daudzas citas kompānijas sāka klonēt IBM PC datorus un tā radās termins IBM PC savietojams dators.
Holesterīns
Holesterīns jeb holesterols (el (chole) — 'žults' un στερεός (stereos) — 'ciets') ir izplatītākais dzīvnieku valsts sterīns (zoosterīns). Viena no galvenajām dzīvnieku un cilvēku šūnu membrānu un asins plazmas lipoproteīnu sastāvdaļām (150—250 mg%). Asins lipoproteīna frakcijās apmēram trešā daļa holesterīna ir spirta veidā, bet divas trešdaļas — kā taukskābju esteri (holesterīdi).
Ķīmiskā uzbūve
Holesterīnu veido četri kondensēti cikli, no kuriem otrajā ciklā starp molekulas piekto un sesto oglekļa atomu ir divkāršā saite, bet molekulas trešajam oglekļa atomam virs ciklu plaknes (β stāvoklī) pievienojusies spirta hidroksilgrupa. Ņemot vērā to, ka holesterīns veido apm. trešdaļu no visām dzīvnieku šūnu membrānām, tas ir nepieciešams, lai veidotu un uzturētu šīs membrānas un modulētu to caurlaidību fizioloģiskās temperatūras diapazonā. Mijiedarbojoties ar fosfolipīdu taukskābju ķēdēm, holesterīns palielina membrānas apjomu, kas gan izmaina membrānas caurlaidību, gan saglabā membrānas integritāti, lai dzīvnieku šūnām nebūtu jāveido šūnu sienas (kā augiem un lielākajai daļai baktēriju). Membrāna tiek saglabāta stabila un izturīga, vienlaikus ļaujot dzīvnieku šūnām mainīt to formu un pašiem dzīvniekiem — kustēties.
Bioķīmija
Organismā normālos apstākļos dienā no etiķskābes sintezējas aptuveni 1—2 g holesterīna. Galvenokārt tas notiek aknās, bet mazākos daudzumos arī zarnās, virsnierēs un dzimumdziedzeros. Sevišķi daudz holesterīna atrodas centrālajā un perifērajā nervu sistēmā, zemādas taukos, nierēs u.c. Holesterīna veidošanos veicina ar ogļhidrātiem un taukiem bagāts uzturs, bet kavē estrogēni un vairogdziedzera hormoni.
Holesterīns piedalās lipīdu maiņā. No holesterīna organismā sintezējas žultsskābes, dažādi virsnieru garozas hormoni, vīrišķie un sievišķie dzimumhormoni (olnīcās, sēkliniekos un virsnierēs) un D3 vitamīna provitamīns, kas ultravioletajā starojumā pārvēršas D3 vitamīnā. Pastiprināta holesterīna veidošanās bieži vien raksturīga cukurslimniekiem.
Uzturā
Līdz 2010. gadiem tika uzskatīts, ka holesterīns lielākos daudzumos ir stipri kaitīgs un ar uzturu jāuzņem tikai aptuveni 0,2-0,3 g holesterīna (tik daudz satur 1-1,5 olas), tomēr vēlāk šīs vadlīnijas tika atceltas, jo pētījumi neapstiprināja uztura holesterīna redzamu saistību ar insultu un koronārām saslimšanām. Netika arī novērots, ka šīs dozas divkārša pārsniegšana veseliem cilvēkiem dotu negatīvu efektu. Tagad par sirds un asinsvadu sistēmas saslimšanām tiek vainotas piesātinātās taukskābes, kas bieži atrodas kopā ar holesterīnu to saturošos produktos (izņemot olas). Vidēji ar uzturu cilvēks uzņem apmēram 0,3 g no vajadzīgā holesterīna (pēc ASV 2000. gada datiem), bet pārējo daļu organisms sintezē pats. Vairāk holesterīna ir pārtikā ar augstu tauku saturu. Augu izcelsmes produktos, tostarp augu eļļās un riekstos, holesterīna nav vispār, taču tajos ir holesterīnam līdzīgi savienojumi — fitosterīni un sitosterīni, kas gan organismā par holesterīnu nepārveidojas. No dzīvnieku izcelsmes produktiem samērā daudz (100—1650 mg/100g) holesterīna ir olas dzeltenumā, sviestā, zušos, liellopu gaļā, treknos sieros (ar tauku saturu 45—50%), saldajā krējumā un šķiņķī, bet mazāk (60—100 mg/100g) arī cūku taukos, siļķēs, skumbrijās, cūkgaļā, kā arī vistu, zosu un pīļu gaļā.
Ja organismā traucēta holesterīna maiņa un asinīs ilgstoši ir paaugstināts holesterīna saturs, holesterīns un tā atvasinājumi var izgulsnēties uz asinsvadu sieniņām, izraisot aterosklerozi.
Ķīmiskās īpašības
Holesterīns tikpat kā nešķīst ūdenī, bet šķīst taukos un organiskajos šķīdinātājos (ēterī, benzolā u.c.).
33. maršruts
33. maršruts var būt:
Adidas
Adidas ir Vācijas sporta apģērbu un ekipējuma piegādātājs. Galvenais birojs atrodas Hercogenaurahā. Adidas izstrādā, ražo un tirgo sporta apģērbu, apavus un ekipējumu teju visās pasaules valstīs. Adidas ir otrs lielākais sporta preču ražotājs pasaulē, aiz sīvākā konkurenta Nike. Vācu uzņēmumam pieder arī šīs pašas nozares firma Reebok.
Potenciālā enerģija
Potenciālā enerģija ir ķermeņa stāvokļa enerģija, kas atkarīga tikai no ķermeņu savstarpējā novietojuma. Potenciālā enerģija piemīt virs zemes paceltiem ķermeņiem un elastīgi deformētiem ķermeņiem. Potenciālo enerģiju apzīmē ar Ep.
Aprēķināšana
Potenciālo enerģiju aprēķina pēc formulas mgh, kur m — ķermeņa masa, kg, g — brīvās krišanas paātrinājums (ap 9,8 m/s2), h — ķermeņa augstums virs Zemes virsmas, m.
Piemērs: Cilvēks, kura masa ir 80 kg, atrodas 20 metrus virs Zemes. Potenciālā enerģija = 80 kg × 20 m × 10 m/s2 = 16000 J.
Somatiskā nervu sistēma
Somatiskā nervu sistēma atrodas galvas un muguras smadzenēs. Tās perifērā daļa sastāv no kustību un jušanas šķiedrām, kas ietilpst galvas un muguras smadzeņu nervos. Somatiskā nervu sistēma inervē pasīvo un aktīvo kustību aparātu un visu ķermeņa ādu.
Gelzenkirhenes "Schalke 04"
FC Gelsenkirchen-Schalke 04, biežāk zināms kā FC Schalke 04, ir Vācijas futbola klubs, kurš radies Šalkes apkaimē Gelzenkirhenē, Ziemeļreinā-Vesfālenē. Schalke ilgstoši ir bijusi viens no populārākajiem klubiem Vācijā, lai arī lielu sasniegumu nav bijis kopš kluba slavas gadiem 1930. un agros 1940. gados.
Komandas sastāvs
.
Frīdrihs Eberts
Frīdrihs Eberts (de; — ) bija vācu sociāldemokrāts, viens no Vācijas Sociāldemokrātiskās partijas līderiem, kurš pārstāvēja partijas labējo spārnu. Pirmais reihskancelers Novembra revolūcijas laikā (1918), pirmais Vācijas (Veimāras republikas) prezidents (1919—1925).
Dzīvesgājums
Dzimis Heidelbergā skrodera ģimenē. Darbība arodbiedrību kustībā ļāva viņam iegūt atzinību Vācijas sociāldemokrātiskajā partijā. 1905. gadā viņu ievēlēja par šīs partijas ģenerālsekretāru, bet 1913. gadā par priekšsēdētāju. 1914. gadā Eberts spēja iegūt vienotu partijas atbalstu papildus militārajām asignācijām. Eberts apgalvoja, ka Pirmais pasaules karš bija nepieciešams, lai "aizsargātos" no citu valstu agresijas. Šāda attieksme no partijas vadības puses noveda pie tā, ka partijā notikās šķelšanās. 1917. gadā partiju pameta kreisais un kreisi centriskais spārns, kas izveidojas Neatkarīgo Vācijas Sociāldemokrātisko partiju.
Novembra revolūcijas sākumā 9. novembrī Frīdrihs Eberts tika iecelts Vācijas impērijas reihskanclera amatā, taču tajā pašā dienā tika proklamēta Vācijas republika. 10. novembra agrā pēcpusdienā tika panākta vienošanās starp Vācijas sociāldemokrātiem un Neatkarīgo sociāldemokrātisko partiju, kuras rezultātā uz paritātes principiem tika izveidota “Tautas pilnvaroto padome” (Rat der Volksbeauftragten) Eberta vadībā, kas tika apstiprināta par provizorisko Vācijas valdību.
Apvienotā somaiņu infraklase
Apvienotā somaiņu infraklase (Metatheria) ir viena no zīdītāju klases (Mammalia) infraklasēm, kas pieder dzemdētājzīdītāju apakšklasei (Theria). Tā apvieno 4 aizvēsturisko somaiņu kārtas un 1 mūsdienu somaiņu infraklasi (Marsupialia). Vistuvākie somaiņu radinieki ir placentāļi (Eutheria), ar kuriem kopā tie veido dzemdētājzīdītāju apakšklasi.
Zinātniskais nosaukums Metatheria radies no grieķu valodas, un vārds meta-theria nozīmē citāds-zvērs. Salīdzinoši placentāļu zinātniskais nosaukums Eutheria nozīmē īstais-zvērs.
Reprodukcija
Evolūcijas gaitā somaiņiem izveidojās samērā primitīva placenta, kas atgādina olas dzeltenumu un, embrijam attīstoties, uzsūcas tāpat kā olas dzeltenums, attīstoties putnam. Somaiņu placenta nespēj ilgstoši pasargāt embriju no mātes imūnsistēmas, tādēļ mazuļi piedzimst dīgļa formā, ļoti mazi un neattīstīti. Tiem ir attīstītas nelielas priekškājas, ar kurām pieķeroties pie mātes matojuma, tie aizrāpo līdz mātes somai un pieķeras pie viena no piena dziedzeriem.
Paiet vairāk mēneši līdz somas drošajā vidē embrijam līdzīgais mazulis attīstītās par "tradicionālu mazuli".
Evolūcija
Pirmie somaiņi radās krīta perioda sākumā ziemeļu puslodē, iespējams, ka Āzija ir visu somaiņu dzimtene. Senākās ģintis ir Sinodelphys, Deltatheridium un Asiatherium. Vissenākā zināmā fosilā somaiņu suga ir krīta perioda aizvēsturiskais Ķīnas oposums (Sinodelphys szalayi), kura fosilijas tika atrastas Ķīnā un kurš dzīvoja pirms 125 miljoniem gadu. Dažas aizvēsturiskās sugas izdzīvoja līdz neogēnam, un tad izmira. Tādas ir aizvēsturiskās Borhyaena un Herpetotherium ģintis. Līdz mūsdienām izdzīvoja tikai somaiņi (Marsupialia), kas no pārējiem somaiņiem atdalījās krīta perioda beigās.
Alvešs
Alvešs (pt; sieviešu dzimtē Alveša) ir portugāļu cilmes uzvārds, kam portugāļu valodas Brazīlijas paveidā sastopams līdzīgs uzvārds ar tādu pašu cilmi — Alviss (pt-BR). Cilvēki ar šo uzvārdu:
Leons Ledermans
Leons Makss Ledermans (en; dzimis, miris ) bija ebreju izcelsmes ASV fiziķis. 1988. gadā kopā ar Melvinu Švarcu un Džeku Steinbergeru ieguva Nobela prēmiju fizikā par neitrīno pētījumiem.
Dzīvesgājums
Dzimis Ņujorkā. 1943. gadā ieguva bakalaura grādu Ņujorkas Pilsētas universitātē, bet 1951. gadā - doktora grādu Kolumbijas Universitātē. Strādājis Kolumbijas Universitātē. 1979. gadā kļuva par Fermi laboratorijas direktoru, kur strādāja līdz 1989. gada, kad pārgāja darbā uz Čikāgas Universitātei. Pēc tam bija profesors Ilinoisas Tehnoloģiskajā institūtā. Leons Ledermans savulaik bijis arī Amerikas Fiziķu asociācijas prezidents.
Ledermanam piedēvē apzīmējuma "Dieva daļiņa" ieviešanu attiecībā uz Higsa bozonu. Šis apzīmējums masu kultūrā izplatījās kopš 1993. gadā Ledermans sarakstīja populārzinātnisku grāmatu, kuras nosaukumā bija ietverti vārdi "Dieva daļiņa" (The God Particle: If the Universe Is the Answer, What Is the Question?). Patiesībā Ledermans gribēja nosaukumā likt "Nolādētā daļiņa" (Goddamn Particle), bet grāmatas izdevējs stingri pastāvēja uz apzīmējumu "Dieva daļiņa".
Ledermans 2011. gadā sāka ciest no atmiņas zuduma. 2015. gadā, lai segtu turpmākās ārstniecības izmaksas, viņam bija jāpārdod sava Nobela medaļa par 765 000 USD. Viņš nomira no demences komplikācijām 2018. gada 3. oktobrī aprūpes iestādē Reksburgā, Aidaho štatā, 96 gadu vecumā.
Zibatmiņa
Zibatmiņa ir energoneatkarīga atmiņa, kas atsevišķu bitu vietā strādā ar veseliem datu blokiem. Raksturīgākā tās īpašība ir tas, ka visu tajā esošo informāciju var dzēst vienlaicīgi. Zibatmiņu var pievienot datoram vai jebkurai citai ierīcei ar USB pieslēgvietu.
Zibatmiņu 1980. gadā izgudroja Japānas uzņēmuma Toshiba grupa Fudžio Masuokas vadībā. Tās masveida ražošana sakās 1987. gadā.
Bush (grupa)
Bush bija alternatīvā roka grupa no Anglijas, kas tika nodibināta 1992. gadā. Grupas debijas albums bija viņu pašizlaistais albums Sixteen Stone 1994. gadā. Bush ir pārdevuši vairāk nekā 10,000,000 ierakstus Amerikas Savienotajās Valstīs.
Grupas nosaukums "Bush" nāk no tā, ka viņi kādreiz mēdza dzīvot Shepherd's Bush, Londonā. Kanādā viņi bija zināmu kā BushX, jo 1970. gadu grupai Bush piederēja tiesības uz nosaukumu. 1997. gada aprīlī Kanādas Bush līderis Troiano piekrita atdot viņiem tiesības uz Bush vārdu apmaiņā pret to, ka katrs no viņiem ziedo $20'000 Starlight Bērnu Fondam un Kanādas Mūzikas Terapijas uzticības fondam.
Panākumi ar Sixteen Stone: 1994-1995
Bush savus lielākos panākumus guva tieši ar debijas albumu Sixteen Stone. Albums saturēja vairākas komerciāli veikmīgas dziesmas, kas guva lielus panākumus Amerikas Savienotajās Valstīs. Arī uzstāšanās Saturday Night Live un plašā dziesmu atskaņošana radiostacijās un MTV kanālā, palielināja Bush popularītāti, ļaujot albumam Sixteen Stone iegūt vairākkārtēju platīna statusu ar pārdotām vairāk nekā 6 miljoniem albuma ierakstu Amerikas Savienotajās Valstīs.
Akustika
Akustika ir fizikas nozare, kas pēta elastīgo svārstību un viļņu izplatīšanos, to mijiedarbību ar vidi, kurā šīs svārstības izplatās. Šo svārstību frekvence atrodas intervālā 0...1013 Hz.
Akustiku iedala:
Dani Alviss
2001. gadā uzsāka karjeru Brazīlijas klubā Bahia. Pēc vienas sezonas viņš pārgāja uz Sevilla klubu. Ar Andalūzijas klubu divkārt uzvarējis UEFA kausā un Karaļa kausā. Kopš 2008. gada pārstāv FC Barcelona klubu. Barcelona klubam viņš pievienojās par 34 miljoniem eiro ar 6 miljonu vēlākām piemaksām, kļūstot par dārgāko futbola aizsargu vēsturē.
Sasniegumi
Sevilla
Rūdolfs I
Rūdolfs I var būt:
Dani Alviss
Sasniegumi
Barcelona
Juventus
Paris Saint-Germain
Brazīlija
Volfgangs Kaps
Volfgangs Kaps (de; 1858. gada 24. jūnijs — 1922. gada 12. jūnijs) bija Prūsijas civildienesta ierēdnis un žurnālists. Pazīstams kā viens no Vācijas Tēvzemes partijas dibinātājiem un Kapa puča līderiem.
Jakovs Pliners
Jakovs Pliners (ru; dzimis Rēzeknē) ir Latvijas ebreju izcelsmes pedagogs, pedagoģijas zinātņu doktors un politiķis. Bijis triju Saeimas sasaukumu deputāts, politiskās apvienības PCTVL, vēlāk Latvijas Krievu savienības līdzpriekšsēdētājs (2003—2015). Rīgas domes deputāts (2020).
.ge
.ge ir Gruzijas augstākā līmeņa domēns. Domēns ir paredzēts tikai personām, kas dzīvo Gruzijā, un uzņēmumiem, kas atrodas šajā valstī. Reģistrācija ir atļauta ne tikai ar .ge, bet arī ar .com.ge, .gov.ge, .net.ge un citiem otrā līmeņa nosaukumiem.
Jakovs Pliners
Dzīvesgājums
Dzimis 1946. gadā Rēzeknē. Studēja Daugavpils Pedagoģiskajā institūtā (1965—1970). 1970. gadā sāka strādāt par ķīmijas un bioloģijas skolotāju Talsu rajona Virbu pamatskolā, vēlāk kļuva par skolas direktora vietnieku un direktoru.
Pēc Latvijas neatkarības atjaunošanas bija privātskolas "Evrika" direktors (1993—1999) un atklātā sabiedriskā fonda "Vecāki — bērniem" prezidents. 1997. gadā Latvijas Universitātē ieguva zinātņu doktora grādu pedagoģijā.
Politiskā darbība
1993. gada 5. Saeimas vēlēšanās kandidēja "Saskaņa Latvijai — atdzimšana tautsaimniecībai" sarakstā. 1995. gadā iestājas Tautas Saskaņas partijā (TSP) un kandidēja 6. Saeimas vēlēšanās tās sarakstā. 1997. gadā ievēlēts par Rīgas domes deputātu no TSP saraksta.
1998. gadā ievēlēts par 7. Saeimas deputātu no PCTVL saraksta. Vēlētāju uzticību guva arī 8. Saeimas vēlēšanās 2002. gadā un 9. Saeimas vēlēšanās 2006. gadā. 9. Saeimas vēlēšanās bija PCTVL līderis visos vēlēšanu apgabalos un Ministru prezidenta amata kandidāts.
2003. gadā J. Pliners izstājās no TSP, kad tā pameta apvienību PCTVL un uzņēmās jaundibināmās partijas "Brīva izvēle tautu Eiropā" valdes priekšsēdētāja amatu. J. Pliners kļuva par PCTVL līdzpriekšsēdētāju un Saeimas frakcijas vadītāju. Vēl pirms izstāšanās no TSP viņš kļuva arī par vienu no Krievu skolu aizstāvības štāba līderiem.
2010. gada 10. Saeimas vēlēšanas PCTVL saraksts neguva vēlētāju atbalstu un J. Pliners zaudēja Saeimas deputāta mandātu. Tāpat netika ievēlēts ārkārtas 11. Saeimas vēlēšanās nākamajā gadā.
2014. gadā, PCTVL pārveidojot par Latvijas Krievu savienību, J. Pliners saglabāja līdzpriekšsēdētāja amatu. Tai pašā gadā nesekmīgi kandidēja 12. Saeimas vēlēšanās. 2018. gada rudenī kandidēja 13. Saeimas vēlēšanās, taču Latvijas Krievu savienība atkal netika ievēlēta Saeimā. J. Pliners kandidēja 2019. gada Eiropas Parlamenta vēlēšanās no LKS saraksta, taču netika ievēlēts. 2020. gada ārkārtas Rīgas domes vēlēšanās ievēlēts Rīgas domē.
2022. gadā pametis Latvijas Krievu savienību, jo viņa ieskatā, partija vairs neesot tā partija, kāda tā bijusi iepriekš. Viņš esot mēģinājis partijā izrunāt problēmjautājumus, taču uzlabojumu neesot: "Vērsos pie līdzpriekšsēdētāja Miroslava Mitrofanova, ka jūtos savējo vidū svešs. Nekādas reakcijas." Aiziešanu no LKS un tās Rīgas domes frakcijas J. Pliners skaidro ar vairākiem iemesliem. Pirmais no tiem – neapmierinātība ar partijas vadību divu pēdējo gadu laikā, turklāt organizācijas vadību esot pārņēmuši partijas funkcionāri, kuri politiskajā spēkā esot vien neilgu laiku. Partijas vadība tikai sēžot sanāksmēs, bet reālas darbības izpaliekot. Pliners jutis arī diskrimināciju vecuma dēļ. Netaisnīga un neskaidra viņam likusies arī 14. Saeimas vēlēšanu sarakstu veidošana.
Šuņji olimpiskais airēšanas un kanoe parks
Pirmās sacensības šajā parkā notika 2007. gada augustā - gadu pirms 2008. gada olimpisko spēļu sākuma. Tās bija "Labu veiksmi, Pekina" ("Good Luck Beijing") sporta sacensības, kurās ietilpa arī Pasaules junioru airēšanas čempionāts, Ķīnas atklātais airēšanas slaloma un Ķīnas atklātais smaiļošanas un kanoe airēšanas čempionāts. Otrā olimpiskā kvalifikācija 10 kilometru maratonpeldējumam, šeit notika 2008. gada jūnijā.
Airēšanas slaloma trase ir izveidota ļoti grūta pat pēc olimpiskajiem standartiem.
Ārējās saites
Šuņji olimpiskais airēšanas un kanoe parks
Rīga T 755
Rīga T'755 ir lampu radiouztvērējs metāla korpusā. Kontroles pogas — noskaņošanās rokturis, ko piespiežot, var pārslēgt diapazonus, un skaņas regulators, kuru piespiežot, var regulēt tembru. Pogas kopā ar izslēgšanas slēdzi atrodas sānos, speciālos padziļinājumos. Skaļrunis jau ražojot ir izgatavots ar metāla atstarojošo plāksni.
Radio ir 5 lampas: 6A8, 6K7, 6G7, 6P6S (6V6), 5TS4S (sākumā 6H5S)
Radiouztvērēja izstrādē dizaineru, inženieru kolektīvs un mākslinieks Ansis Kundziņš vairāk uzmanības pievērsa tam, kā samazināt ražošanas izmaksas un tehnoloģiskumu. Ražošanas procesā vienkāršota skala, potenciometrs ar slēdzi, pat plāksnīte ar logo no kodinātas kļuva par štancētu.
18. augusts
18. augusts ir gada 230. diena pēc Gregora kalendāra (231. garajā gadā). Līdz gada beigām ir atlikušas 135 dienas.
Kurts Alders
Dzimis Kēnigshitē, mūsdienu Polijā. Kad pēc Pirmā pasaules kara dzimtā pilsēta iekļāvās Polijā, pārcēlās uz Vāciju. Studēja ķīmiju Berlīnē un Ķīlē. 1928. gadā kopā ar savu darbu vadītāju Oto Dīlsu atklāja Dīlsa—Aldera reakciju. 1930. gadā sāka strādāt turpat Ķīlē par pasniedzēju, bet 1936. gadā pārgāja darbā uz kompāniju IG Farben, kur nodarbojās ar mākslīgās gumijas izstrādi. Kopš 1940. gada — profesors Ķelnes universitātē. Miris 1958. gadā Ķelnē.
18. augusts
Vārda dienas
Elena, Ellena, Helēna, Liena, Liene
Hasanals Bolkiahs
Hasanals Bolkiahs Muizadins Vadaulahs (ms; dzimis ) ir pašreizējais Brunejas sultāns. Valda no 1967. gada pēc tēva, Brunejas sultāna Omara Ali Saufudina III nāves un ir viņa vecākais dēls. Līdz 1984. gadam, kad Bruneja ieguva neatkarību, tā bija Lielbritānijas protektorāts. Brunejas ekonomika balstās uz naftas un gāzes ieguvi, bet Brunejas sultāns ir pasaules bagātāko cilvēku skaitā.
Mācījies vidusskolā Kualalumpurā. Studēja Sandhērstā, bet atgriezās Brunejā, to nepabeidzis.
Pazīstams kā retu automobiļu kolekcionārs. Tiek lēsts, ka sultāna kolekcijā ir virs 3000 automašīnām, no tām ap 500 "Rolls-Royce" markas auto. Neskatoties uz sultāna ekstravaganto dzīvesveidu, arī Brunejas iedzīvotājiem tiek daļa no valsts bagātībām - valstī ir bezmaksas izglītība un medicīniskā aprūpe, kā arī gandrīz nav nodokļu.
33. autobusu maršruts (Rēzekne)
33. autobusu maršruts ir Rēzeknes sabiedriskā transporta autobusu maršruts, kas kursē no Blaumaņa ielas līdz Pūpoliem. Šo maršrutu apkalpo SIA „Dekom” autobusu parks, kas atrodas Viļakas ielā 1b.
2011. gada 31. decembrī 33. autobusu maršruts tiks likvidēts, bet sākot ar 2012. gada 1. janvāri tā reisus pārņems jaunizveidotais 16. autobusu maršruts, kuru apkalpos SIA „Rēzeknes Satiksme”.
Maršruts
Blaumaņa iela — Pūpoli kursē pa šādām ielām: Blaumaņa iela, Maskavas iela, Atbrīvošanas aleja un ceļš A13.
Pūpoli — Blaumaņa iela kursē pa šādām ielām: ceļš A13, Atbrīvošanas aleja, Maskavas iela un Blaumaņa iela.
Blaumaņa iela — Pūpoli kursē pa šādām ielām: Blaumaņa iela, Maskavas iela, Atbrīvošanas aleja, Stacijas iela, Dārzu iela, Latgales iela, Atbrīvošanas aleja un ceļš A13.
Pūpoli — Blaumaņa iela kursē pa šādām ielām: ceļš A13, Atbrīvošanas aleja, Latgales iela, Dārzu iela, Stacijas iela, Atbrīvošanas aleja, Maskavas iela un Blaumaņa iela.
1560. gads
1560. gads (MDLX) ir garais gads, kas pēc Jūlija kalendāra sākās pirmdienā.
Ivars Vidfamne
Ivars Vidfamne (Ivars Plašie Apkampieni, Ívarr inn víðfaðmi, †ap 700.) sākotnēji bija Skones ķēniņš tagadējās Zviedrijas dienviddaļā, bet pēc īslandiešu vēsturnieka Snorri Sturlusona (1178 - 1241) hronikas ziņām viņa vadībā 655. - 695. gadā tikusi iekarota gandrīz visa Ziemeļeiropa (tagadējā Zviedrija, Dānija, Norvēģija, daļa no Anglijas un Vācijas ziemeļdaļas, Igaunija, Latvija, Somijas dienviddaļa un Krievijas ziemeļrietumu daļa). Viņa lielvalsts galvaspilsēta bijusi Rīge Fīnes salā Dānijā.
Sāgu vēstījums
Ivars bija Skones ķēniņš, kas uzvarējis ķēniņu Ingjaldu (Ingjald Illråde) un iekarojis visu tagadējās Zviedrijas dienvidu un vidusdaļu. Tad viņš esot iekarojis arī Dāniju, daļu Norvēģijas, daļu Anglijas un daļu no Lejassaksijas. Viņš miris sava pēdējā kargājiena laikā Garderīkē, pēc Sakša Gramatiķa ziņām kritis kaujā ar karēļiem un sāmiem.
1944. gads
1944. bija garais gads, kas pēc Gregora kalendāra sākās sestdienā.
Hamess Rodrigess
Karjeru sācis dzimtās Kolumbijas klubā Envigado F.C., pēc tam spēlējis Argentīnas klubā Club Atlético Banfield, ar ko kļuva par Argentīnas čempionu. 2010. gadā uzsāka karjeru Eiropā, pirmos trīs gadus aizvadīja Portugāles klubā Porto, ar ko trīs reizes kļuva par Portugāles čempionu un vienu reizi izcīnīja uzvaru Eiropas līgā. Pēc tam no 2013. līdz 2014. gadam spēlējis Francijas līgas klubā AS Monaco. Kopš 2014. gada pārstāv Spānijas līgas klubu Madrides "Real".
Kolumbijas izlasē spēlē kopš 2011. gada. Pārstāvējis izlasi, kur bija turnīra rezultatīvākais spēlētājs ar 6 vārtiem.
Sasniegumi
Porto
Bayern Munich
Individuālie sasniegumi
.gr
.gr ir Grieķijas Interneta augstākā līmeņa domēns (ccTLD).
Reģistrēšana tiek pieņemta caur akreditētiem reģistratoriem. Ir iespējams reģistrēt domēna vārdus ar Grieķu alfabēta burtiem. Ieteicamais domēna reģistrēšanas līmenis ir otrais. Tomēr ir iespējams reģistrēt arī trešā līmeņa domēnus ar šādiem otrā līmeņa domēniem:
Somugru valodas
Klasifikācija
Somugru valodu saimē ietilpst šādas valodu grupas un valodas:
.gr
Ārējās saites
Toppdomän
Somugru valodas
Kopīgie vārdi
Ir izpētīts, ka tikai apmēram 200 vārdi visās somugru valodās ir ar kopīgu cilmi, no tiem vismaz 55 vārdi attiecas uz zivīm un to ķeršanu, 33 attiecas uz medīšanu, 31 uz darbarīkiem, 26 uz būvēšanu, 18 uz klimatu, 17 uz augiem, 12 uz ziemeļbriežiem, 11 uz apģērbu, 11 uz reliģiju, 4 uz sabiedrību un tikai 3 uz tirgošanos.
Skaitļu vārdi somugru valodās
Tikai skaitļa vardi no viens līdz seši ir kopīgas izcelsmes visās somugru valodās. Skaitļi "septiņi" (seitsemän, seitse, seis), "simts" un "tūkstotis" Baltijas jūras somu valodās ir aizgūti no indoeiropiešu valodām.
Zalevo
Zalevo — pilsēta Polijas ziemeļaustrumos, Varmijas-Mazūrijas vojevodistē, uz dienvidrietumiem no Milomlinas. Līdz 1945. gadam Zālfelde (Saalfeld) Vācijas (Austrumprūsijas) sastāvā.
Pēc Otrā pasaules kara, pamatojoties uz Potsdamas konferences lēmumiem, Zaļevo iekļāvās Polijā, bet vācu iedzīvotāji no pilsētas tika padzīti.
Lībagu pagasts
Lībagu pagasts ir viena no Talsu novada administratīvajām teritorijām tā centrālajā daļā. Robežojas ar Talsu un Stendes pilsētām un Abavas, Laidzes, Laucienas, Strazdes, Virbu un Ģibuļu pagastiem.
Upes
Lībagupe, Zāgstrauts.
Ezeri
Bezdubeņu ezers, Bērzene, Kalnezers, Kamparezers, Mundigezers, Sirdsezers, Stulbiņezers, Velna Acs, Vēzene, Ābeļezers, Čumalezers.
Vēsture
Mūsdienu Lībagu pagasta teritorijā vēsturiski atradās Lībagu muiža (Gut Lipsthusen, Lībagi), Stendes muiža (Gut Stenden, Dižstende).
1935. gadā Lībagu pagasta platība bija 58,4 km². 1945. gadā pagastā izveidoja Lībagu un Aklāciema ciema padomes, bet pagastu 1949. gadā likvidēja. Lībagu ciemam 1961. gadā pievienoja daļu Talsciema ciema teritorijas, 1979. gadā apvienoja ar Stendes lauku teritoriju ar platību 66,2 km². 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Talsu novadā.
Apdzīvotās vietas
Lielākās apdzīvotās vietas: Mundigciems (pagasta centrs), Dižstende, Lībagi, Aklaisciems.
Queen II
Queen II ir rokgrupas Queen otrais albums. Tas tiek saukts par grupas smagāko ierakstu. No albuma vienpadsmit dziesmām sešas jeb visu B pusi sarakstīja Fredijs Merkūrijs, vēl piecas Braiens Mejs, bet vienu - Rodžers Teilors. Tā kā jau tajā pašā gadā iznāca vēl viens grupas albums, par singlu kļuva tikai viena dziesma - "Seven Seas of Rhye". Tas bija pirmais lielais grupas hits un sasniedza 10. vietu Lielbritānijas topā.
Albuma vāka bildi grupa izmantoja vairākkārt. Vislabāk zināmā reize bija dziesmas "Bohemian Rhapsody" videoklipā.
Albums ir iekļauts sarakstā "1001 albums, kurš tev jādzird pirms nāves".
Īsausu zorro
Īsausu zorro (Atelocynus microtis) ir suņu dzimtas plēsējs. Tā ir īsausu zorro ģints (Atelocynus) vienīgā suga. Īsausu zorro mēdz saukt arī par īsausu suni jeb īsausu lapsu. Spāņu valodā "lapsa" ir "zorro".
Īsausu zorro ir sastopams tikai Amazones baseinā Dienvidamerikā, tādās valstīs kā Peru, Brazīlija, Kolumbija, Ekvadora un iespējams Venecuēla. Tas apdzīvo lietus meža biezokņus, izvairoties no cilvēka.